Old World
Tyrannidae este o familie de păsări cu aproape 400 de specii, răspândite exclusiv în America, din nordul Canadei până în Țara de Foc. Această familie cuprinde specii foarte variate ca formă, ele fiind în general asemănătoare cu muscicapidaele, ca și cu pițigoii, ciocârliile, codobaturile și sfrânciocii din Lumea Veche. Tyrannidaele sunt păsări vioaie, și curajoase, ele trăiesc în pădure cât și în parcuri și grădini; sunt bune zburătoare, au un cântec plăcut. Speciile mari: (Tyrannus, Pitangus) sunt foarte combative și atacă păsări mai mari, ce vin în apropierea cuiburilor lor. Speciile nordice migrează spre sud în anotimpul rece. Un caz aparte de dimorfism sexual îl prezintă genul Calopteryx, la care masculii au 4 remigii primare mai scurte decât femelele.